1996R0499 — DA — 01.08.2014 — 004.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS FORORDNING (EF) Nr. 499/96 af 19. marts 1996 ►M3 om åbning af forvaltning af fællesskabstoldkontingenter for visse fisk og fiskevarer med oprindelse i Island ◄ (EFT L 075, 23.3.1996, p.8)

Ændret ved:









▼B

RÅDETS FORORDNING (EF) Nr. 499/96

af 19. marts 1996

►M3 om åbning af forvaltning af fællesskabstoldkontingenter for visse fisk og fiskevarer med oprindelse i Island ◄







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: ud fra følgende betragtninger: Der er indgået en overenskomst mellem Det Europæiske Økonomiske Fællesskab og Republikken Island ( 1 ); som følge af Østrigs, Finlands og Sveriges tiltrædelse bør ovennævnte overenskomst tilpasses, især under hensyntagen til de samhandelsordninger, der fandtes for fiskerivarer, mellem Østrig, Finland og Sverige på den ene side og Island på den anden side; mellem Fællesskabet og Island er der derfor indgået en tillægsprotokol til ovennævnte overenskomst, godkendt ved afgørelse 96/147/EF ( 2 ) og en aftale i form af brevveksling, godkendt ved afgørelse 95/582/EF ( 3 ); i medfør af disse akter forpligter Fællesskabet sig til, for perioden 1. januar til 31. december hvert år, og på visse betingelser, at åbne fællesskabstoldkontingenter til nultold for visse varer med oprindelse i dette land; de pågældende toldkontingenter gælder på ubestemt tid, og af effektivitets- og forenklingshensyn forekommer det derfor hensigtsmæssigt at anvende denne forordning i en flerårig periode; af forenklingshensyn bør det fastsættes, at Kommissionen efter at have indhentet udtalelse fra Toldkodeksudvalget kan fastsætte ændringer og tekniske tilpasninger af denne forordning, der bliver nødvendige som følge af ændringer af den kombinerede nomenklatur og Taric-koderne, forlængelser af de toldmæssige foranstaltninger, tilpasninger, der bliver nødvendige som følge af indgåelse af protokoller eller brevvekslinger og ændringer af denne forordning med henblik på gennemførelse af enhver anden akt som led i overenskomsten samt tilpasninger af mængder, perioder og kontingentsatser, som vedtages af Rådet; der bør navnlig skabes sikkerhed for lige og kontinuerlig adgang for alle Fællesskabets importører til de nævnte kontingenter samt anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingenterne er opbrugt, og så længe aftalerne med Island herom finder anvendelse; Fællesskabet skal i henhold til sine internationale forpligtelser træffe beslutning om åbningen af toldkontingenter; med henblik på at sikre en effektiv forvaltning på fællesskabsplan af disse kontingenter er der intet til hinder for, at det tillades medlemsstaterne at trække de nødvendige mængder på kontingenterne svarende til de faktisk konstaterede indførsler; denne forvaltningsmetode kræver imidlertid et snævert samarbejde mellem medlemsstaterne og Kommissionen, som især skal kunne følge kontingenternes udnyttelsesgrad og underrette medlemsstaterne herom — UDSTEDT FØLGENDE FORORDNING:







▼M3

Artikel 1

1. Når de i bilaget anførte produkter med oprindelse i Island overgår til fri omsætning i EU, fritages de for told inden for de toldkontingenter, i de perioder og på de betingelser, som er fastsat i denne forordning.

2. Import af de i bilaget anførte fisk og fiskevarer er kun omfattet af de i stk. 1 omhandlede toldkontingenter, hvis den angivne toldværdi mindst svarer til den referencepris, der er fastsat eller skal fastsættes i henhold til artikel 29 i Rådets forordning (EF) nr. 104/2000 af 17. december 1999 om den fælles markedsordning for fiskevarer og akvakulturprodukter ( 4 ).

3. Protokol nr. 3 angående definition af begrebet »varer med oprindelsesstatus« og angående metoderne for administrativt samarbejde, der er knyttet til overenskomsten mellem Det Europæiske Økonomiske Fællesskab og Republikken Island, som senest ændret ved afgørelse 2/2005 truffet af Den Blandede Komité EF-Island den 22. december 2005 ( 5 ), finder anvendelse.

4. Toldkontingentfordelen med løbenummer 09.0792 og 09.0812 vil ikke blive indrømmet for varer, der angives til overgang til fri omsætning i perioden 15. februar til 15. juni.

▼M2

Artikel 2

Toldkontingenterne i denne forordning forvaltes i overensstemmelse med artikel 308a, 308b og 308c i forordning (EØF) nr. 2454/93.

▼M3

Artikel 308c, stk. 2 og 3, i forordning (EØF) nr. 2454/93 finder dog ikke anvendelse på toldkontingenterne med løbenumrene 09.0810, 09.0811 og 09.0812.

Artikel 3

Hvis toldkontingenterne med løbenummer 09.0810, 09.0811 og 09.0812 ikke bliver brugt op for toldkontingentperioden fra den 1. marts til den 30. april 2011, overføres den resterende mængde til de tilsvarende toldkontingenter for perioden fra den 1. maj 2011 til den 30. april 2012.

Med henblik herpå indstilles træk på toldkontingenterne for perioden fra den 1. marts til den 30. april 2011 på den anden hverdag i Kommissionen efter den 1. september 2011. På den følgende hverdag vil de ikke-opbrugte dele af disse toldkontingenter blive gjort tilgængelige under det tilsvarende toldkontingent fra den 1. maj 2011 til den 30. april 2012.

Fra den anden hverdag i Kommissionen efter den 1. september 2011 vil det for de særlige toldkontingenter, som er gældende fra den 1. marts 2011, ikke være muligt at foretage træk med tilbagevirkende kraft og tilbageførsler.

▼B

Artikel 4

Hver medlemsstat sikrer importørerne af de pågældende varer lige og kontinuerlig adgang til toldkontingenterne, så længe restmængderne af kontingenterne tillader det.

Artikel 5

1. De nødvendige bestemmelser for anvendelsen af denne forordning, særlig

a) de tekniske ændringer og tilpasninger, der bliver nødvendige som følge af ændringer af den kombinerede nomenklatur og Taric-koderne

b) de tilpasninger, der bliver nødvendige som følge af Rådets indgåelse af protokoller eller brevvekslinger mellem Fællesskabet og Island inden for rammerne af den i denne forordning omhandlede overenskomst

c) forlængelser af de toldmæssige foranstaltninger i overensstemmelse med bestemmelserne i den i denne forordning omhandlede overenskomst

d) de tilpasninger af mængder, perioder og kontingentsatser, der bliver nødvendige som følge af afgørelser truffet af Rådet, og

e) de ændringer af denne forordning, der bliver nødvendige med henblik på gennemførelsen af enhver anden akt som led i den i denne forordning omhandlede overenskomst

vedtages efter proceduren i artikel 6, stk. 2.

2. De bestemmelser, som vedtages i henhold til stk. 1, giver ikke Kommissionen ret til:

— at overføre præferencemængder fra én kontingentperiode til en anden

— at ændre de i aftalerne eller protokollerne fastsatte tidsplaner

— at overføre mængder fra ét toldkontingent til et andet

— at åbne og forvalte toldkontingenter, der følger af nye aftaler

— at vedtage retsforskrifter om forvaltning af kontingenter, hvortil der kræves importlicenser.

Artikel 6

1. Kommissionen bistås af Toldkodeksudvalget, der er nedsat ved artikel 247 i forordning (EØF) nr. 2913/92 ( 6 ).

2. Kommissionens repræsentant forelægger udvalget et udkast til de foranstaltninger, der skal vedtages. Udvalget afgiver en udtalelse om dette udkast inden for en frist, som formanden kan fastsætte under hensyntagen til, hvor meget det pågældende spørgsmål haster. Udtalelsen vedtages med det flertal, som er fastsat i traktatens artikel 148. stk. 2, for vedtagelse af afgørelser, som Rådet skal træffe efter forslag fra Kommissionen. Under afstemninger i udvalget tillægges de stemmer, der afgives af repræsentanterne for medlemsstaterne, den vægt, der er fastlagt i nævnte artikel. Formanden deltager ikke i afstemningen.

Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underrettes Rådet dog straks af Kommissionen om disse foranstaltninger. I så fald gælder følgende:

— Kommissionen udsætter gennemførelsen af de foranstaltninger, de har truffet afgørelse om, i et tidsrum på tre måneder regnet fra datoen for denne underretning

— Rådet kan med kvalificeret flertal træffe en anden afgørelse inden for det tidsrum, der er nævnt i første led.

3. Udvalget kan behandle alle spørgsmål vedrørende anvendelsen af denne forordning, som rejses af formanden enten på eget initiativ eller på anmodning af en medlemsstat.

Artikel 7

Medlemsstaterne og Kommissionen sikrer i nært samarbejde, at denne forordning overholdes.

Artikel 8

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG

Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag bestemmes på grundlag af KN-kodernes dækning på tidspunktet for vedtagelsen af denne forordning. Hvor der er angivet ex KN-koder, afgøres præferenceordningen ved anvendelsen af KN-koden og den tilsvarende varebeskrivelse taget som en helhed.







Løbe-nummer KN-kode Taric-kode Varebeskrivelse Kontingentperiode Kontingent-mængde (tons nettovægt, medmindre andet er anført) Kon-tin-gent-told-sats (%) 09.0792 ex030351 00 10 20 Sild af arten Clupea harengus eller Clupea pallasii, frosne, undtagen lever og rogn heraf, til industriel fremstilling () (2) Fra 1.1 til 31.12 950 0 09.0812 0303 51 00 Sild af arten Clupea harengus eller Clupea pallasii, frosne, undtagen lever og rogn heraf (2) Fra 1.3.2011 til 30.4.2011 1 900 0 Fra 1.5.2011 til 30.4.2012 950 Fra 1.5.2012 til 30.4.2013 950 Fra 1.5.2013 til 30.4.2014 950 09.0793 0302 12 00 0304 19 13 0304 29 13 Stillehavslaks (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou og Oncorhynchus rhodurus), Atlanterhavslaks (Salmo salar) og Donaulaks (Hucho hucho) Fra 1.1 til 31.12 50 0 09.0794 0302 23 00 Tunge (Solea spp.), fersk eller kølet, undtagen fiskefileter og andet fiskekød i pos. 0304 Fra 1.1 til 31.12 250 0 0302 29 Glashvarre (Lepidorhombus spp.) og andre fladfisk, fersk eller kølet, undtagen fiskefileter og andet fiskekød i pos. 0304 ex030269 82 10 Blåhvilling (Micromesistius poutassou eller Gadus poutassou), fersk eller kølet, undtagen fiskefileter og andet fiskekød i pos. 0304 0303 32 00 Rødspætte (Pleuronectes platessa), frosset, undtagen fiskefileter og andet fiskekød i pos. 0304 0303 62 00 0303 79 98 Isfisk (Dissostichus spp.) og andre saltvandsfisk, frosne, undtagen fiskefileter og andet fiskekød i pos. 0304 0304 19 01 0304 19 03 0304 19 18 Filet af nilaborre (Lates niloticus), pangasius (Pangasius spp.) og andre ferskvandsfisk, fersk eller kølet 0304 19 33 Filet af gråsej (Pollachius virens), fersk eller kølet 0304 19 35 Filet af rødfisk (Sebastes spp.), fersk eller kølet 0304 11 10 0304 12 10 Filet af sværdfisk (Xiphias gladius) og af isfisk (Dissostichus spp.), fersk eller kølet ex030419 39 10 20 60 70 75 80 85 90 Filet af andre fisk end sild og makrel, fersk eller kølet 0304 11 90 0304 12 90 0304 19 99 Andet fiskekød (også hakket), fersk eller kølet 0304 29 01 0304 29 03 0304 29 05 0304 29 18 Fileter, frosne, af nilaborre (Lates niloticus), af pangasius (Pangasius spp.), af tilapia (Oreochromis spp.) og af andre ferskvandsfisk 0304 99 31 Fiskekød, frosset, af torsk af arten Gadus macrocephalus 0304 99 33 Fiskekød, frosset, af torsk af arten Gadus morhua 0304 99 39 Fiskekød, frosset, af torsk af arten Gadus ogac og fiskekød, frosset, af arten Boreogadus saida 0304 99 41 Fiskekød, frosset, af gråsej (Pollachius virens) ex030499 51 11 15 Fiskekød, frosset, af kulmule (Merluccius spp.) 0304 99 71 Fiskekød, frosset, af blåhvilling (Micromesistius poutassou eller Gadus poutassou) ex030499 99 20 25 30 40 50 60 65 69 70 81 89 90 Fiskekød, frosset, af andre fisk end makrel 09.0811 0304 19 35 Filet af rødfisk (Sebastes spp.), fersk eller kølet Fra 1.3.2011 til 30.4.2011 1 500 0 Fra 1.5.2011 til 30.4.2012 750 Fra 1.5.2012 til 30.4.2013 750 Fra 1.5.2013 til 30.4.2014 750 09.0795 0305 61 00 Sild (Clupea harengus, Clupea pallasii), saltet, men ikke tørret eller røget, og sild i saltlage Fra 1.1 til 31.12 1 750 0 09.0796 0306 19 30 Jomfruhummer, frosset (Nephrops norvegicus) Fra 1.1 til 31.12 50 0 09.0810 0306 19 30 Jomfruhummer, frosset (Nephrops norvegicus) Fra 1.3.2011 til 30.4.2011 1 040 0 Fra 1.5.2011 til 30.4.2012 520 Fra 1.5.2012 til 30.4.2013 520 Fra 1.5.2013 til 30.4.2014 520 09.0797 1604 12 91 1604 12 99 Sild, tilberedt eller konserveret på anden måde, hele eller stykker, men ikke hakket Fra 1.1 til 31.12 2 400 0 09.0798 1604 19 98 Fisk, tilberedt eller konserveret på anden måde, hele eller stykker, men ikke hakket Fra 1.1 til 31.12 50 0 ex160420 90 20 30 35 50 60 90 Fisk, tilberedt eller konserveret på anden måde, undtagen sild og makrel ▼M4 09.0813 0304 49 50 Filet af rødfisk (Sebastes spp.), fersk eller kølet Fra den 1.8.2014 til den 31.7.2015 100 0 09.0814 0306 15 90 Jomfruhummer (Nephrops norvegicus), frossen Fra den 1.8.2014 til den 31.7.2015 60 0 (1) Henførsel under denne underposition sker på de betingelser, der er fastsat i de relevante fællesskabsbestemmelser (se artikel 291 til 300 i forordning (EØF) nr. 2454/93 (EFT L 253 af 11.10.1993, s. 1)). (2) Da MFN-tolden er nul fra den 15. februar til den 15. juni, vil toldkontingentfordelen ikke blive indrømmet for varer, der angives til overgang til fri omsætning i den periode.